Pietų Kuršo savivaldybė

Pietų Kuršo savivaldybė () – administracinis vienetas pietvakarių Latvijoje, Kuržemėje. Ribojasi su Ventspilio, Kuldygos ir Saldaus savivaldybėmis, Lietuvos Respublikos Mažeikių, Skuodo, Kretingos rajonais ir Palangos miesto savivaldybe. Plotas 3591,3 km², 33 364 gyventojų (2021 m.). Administracinis centras – Gruobinia.

Istorija 
Savivaldybė sudaryta 2021 m. liepos 1 d., sujungus Aizputės, Durbės, Gruobinios, Paviluostos, Priekulės, Nycos, Rucavos ir Vainiaudos savivaldybes. Savivaldybės teritorija atitinka iki 2009 m. administracinės-teritorinės reformos gyvavusio Liepojos rajono ribas.

Suskirstymas 
Savivaldybė skirstoma į 26 valsčius ir 5 miestus:

 Aizputės miestą
 Aizputės valsčių
 Bartos valsčių
 Bunkos valsčių
 Cyravos valsčių
 Dunalkos valsčių
 Dunikos valsčių
 Durbės miestą
 Durbės valsčių
 Embūtės valsčių
 Gaviezės valsčių
 Gramzdos valsčių
 Gruobinios miestą
 Gruobinios valsčių
 Kalėtų valsčių
 Kalvenės valsčių
 Kazdangos valsčių
 Lažos valsčių
 Medzės valsčių
 Nycos valsčių
 Paviluostos miestą
 Priekulės miestą
 Priekulės valsčių
 Rucavos valsčių
 Sakos valsčių
 Tadaikių valsčių
 Uotankių valsčių
 Vainiaudos valsčių
 Vecpilio valsčių
 Vėrgalės valsčių
 Virgos valsčių

Šaltiniai 

Latvijos savivaldybės